**NAVODILA ZA IZMENJAVO DATOTEK MED BANKO SLOVENIJE IN POSLOVNIMI SUBJEKTI ZA PODROČJE**

**Vprašalnik PPDFT (preprečevanja pranja denarja in financiranja terorizma)**

|  |  |
| --- | --- |
| Tip dokumenta | **IT-N** |
| Oznaka dokumenta | **BS-IT-RA-N-PPDFT-POD** |
| Verzija dokumenta | **1.0** |

**Zgodovina sprememb dokumenta:**

|  |  |  |
| --- | --- | --- |
| Verzije dokumenta | Datum potrditve | Opis sprememb dokumenta |
| 1.0 | 22.03.2021 | Prva verzija dokumenta |

**Kazalo:**

[1. Namen 3](#_Toc67468190)

[2. Izmenjava datotek 3](#_Toc67468191)

[2.1. Oblika datotek 3](#_Toc67468192)

[2.2. Urnik delovanja 3](#_Toc67468193)

[2.3. Zaščita datotek 3](#_Toc67468194)

[3. Odgovori pošiljatelju o obdelavi podatkov 4](#_Toc67468195)

[4. Dodatne informacije 4](#_Toc67468196)

# Namen

Navodilo določa tehnične zahteve in postopke za izmenjavo podatkov med Banko Slovenije in poslovnimi objekti za področje Vprašalnik PPDFT (preprečevanja pranja denarja in financiranja terorizma).

Namenjeno je zunanjim poslovnim subjektom, ki si z Banko Slovenije izmenjujejo datoteke za navedeno področje.

# Izmenjava datotek

Sistem za izmenjavo datotek omogoča več načinov posredovanja podatkov, katera se ločijo glede na stopnjo avtomatizacije, ki jo želi poslovni subjekt vzpostaviti. Katerega od možnih načinov bo uporabil, se odloči sam.

Možni načini posredovanja datotek oz. poročil so naslednji:

* Spletne storitve BS\_B2BWS
* Odjemalec iBSWSClient
* Spletne strani za izmenjavo datotek
* Spletne storitve za izmenjavo datotek po ZBS standardu

V izogib težavam je priporočljivo, da se za posamezno področje uporablja le en izmed zgoraj naštetih načinov izmenjave datotek.

Načini izmenjave so podrobneje opisani na spletni strani Poročanje BS, ki se nahaja na naslovu: <https://www.bsi.si/porocanje/pogoji-za-elektronsko-poslovanje-z-banko-slovenije>.

Načini izmenjave so podrobneje opisani na spletni strani Poročanje BS, ki se nahaja na naslovu: https://www.bsi.si/porocanje/pogoji-za-elektronsko-poslovanje-z-banko-slovenije. Podrobnejša PPDFT tehnična navodila so na naslovu https://www.bsi.si/porocanje/za-razvijalce/tehnicna-navodila-in-xml-sheme/ppdft-porocanje-banki-slovenije.

## Oblika datotek

Podatki se izmenjujejo z XML datotekami, ki so zapisane v kodni strani UTF-8. Struktura XML datotek mora biti veljavna glede na predpisano XML shemo. XML sheme za področje PPDFT so objavljene na spletnem naslovu: https://www.bsi.si/porocanje/za-razvijalce/tehnicna-navodila-in-xml-sheme/ppdft-porocanje-banki-slovenije.

## Urnik delovanja

Izmenjava datotek za področje PPDFT je mogoča vse dni v tednu od 00:00 do 23:59 ure. Datoteke so na voljo za prenos 30 dni po objavi.

## Zaščita datotek

Za zaščito podatkov se uporabljajo digitalna potrdila. Podrobnosti so opisane v [Navodilu poslovnim subjektom za varno elektronsko poslovanje z Banko Slovenije](https://bankaslovenije.blob.core.windows.net/uploaded/Poro%C4%8Danje/Pogoji%20za%20el.%20posl/Navodilo_poslovnim_subjektom_za_varno_e-poslovanje_z_BS.pdf).

Pred začetkom izmenjave datotek morajo poslovni subjekti prijaviti svoja digitalna potrdila in uvoziti korenski digitalni potrdili strežnika.

### Prijava digitalnih potrdil poslovnega subjekta

Prijavo digitalnega potrdila poslovni subjekti opravijo preko obrazcev na strani: <https://www.bsi.si/porocanje/pogoji-za-elektronsko-poslovanje-z-banko-slovenije/izmenjava-digitalnih-potrdil>. Za pomoč pri izpolnjevanju so pripravljena tudi [navodila za izpolnjevanje](https://bankaslovenije.blob.core.windows.net/uploaded/Poro%C4%8Danje/Pogoji%20za%20el.%20posl/Prijava_in_preklic_digitalnega_potrdila.pdf).

# Odgovori pošiljatelju o obdelavi podatkov

Datoteke poslane v Banko Slovenije imajo naslednje statuse:

|  |  |
| --- | --- |
| Status | Opis |
| WAIT | Datoteka čaka na obdelavo v Banki Slovenije |
| OK | Datoteka je bila zajeta v informacijski sistem Banke Slovenije.  |

Banka Slovenije pošilja odgovore v datotekah, ki imajo naslednje statuse:

|  |  |
| --- | --- |
| Status | Opis |
| WAIT\_SOAP | Poslovni subjekt še ni potrdil prejema datoteke. |
| OK\_CONF | Poslovni subjekt je potrdil prejem datoteke. |

Če so kontrole v Banki Slovenije ugotovile napako pri kontroli veljavnosti XML datoteke glede na predpisano shemo ali če kontrole v Banki Slovenije najdejo vsebinske napake v podatkih, je odgovor z opisom napake zapisan v XML datoteki, ki je skladna s shemo BSXMLOdgovor.xsd.

Shema je objavljena na spletni strani https://www.bsi.si/porocanje/za-razvijalce/tehnicna-navodila-in-xml-sheme/ppdft-porocanje-banki-slovenije.

# Dodatne informacije

Tehnična vprašanja, povezana z izmenjavo podatkov med Banko Slovenije in poslovnimi subjekti, lahko pošljete na Help desk Banke Slovenije (helpdesk@bsi.si).